'Kabir Singh' Box Office Collection Day 13: शाहिद कपूर की 'कबीर सिंह' का तूफान जारी, किया इतना कलेक्शन  
शाहिद कपूर की फिल्म ने दूसरे हफ्ते भी की शानदार कमाई
फिल्म ने दूसरे हफ्ते में 200 करोड़ का आंकड़ा किया पार
'कबीर सिंह' ने 'आर्टिकल 15' को छोड़ा पीछे
Kabir Singh Box Office Collection Day 13: बॉलीवुड एक्टर शाहिद कपूर (Shahid Kapoor) की फिल्म 'कबीर सिंह (Kabir Singh)' रिलीज के दूसरे हफ्ते भी पर्दे पर अपना शानदार प्रदर्शन कर रही है. बॉक्स ऑफिस पर दमदार कमाई जारी रखने वाली 'कबीर सिंह (Kabir Singh)' ने साल की दूसरी बड़ी फिल्मों को भी बखूबी रूप से पीछे छोड़ा है. हालांकि दूसरे हफ्ते में फिल्म के प्रदर्शन पर आईसीसी वर्ल्ड कप का थोड़ा असर जरूर पड़ा है, लेकिन फिल्म की तुफानी कमाई अभी भी जारी है. तरण आदर्श के ट्वीट के मुताबिक शाहिद कपूर (Shahid Kapoor) की  'कबीर सिंह (Kabir Singh)' ने बीते बुधवार यानी 3 जुलाई को करीब 7.53 करोड़ रुपए की कमाई की है. इसके जरिए  'कबीर सिंह' 200 करोड़ रुपए का आंकड़ा पार कर करीब 206.48 करोड़ रुपए की कमाई वाली फिल्म बन चुकी है. 
#KabirSingh is 200 Not Out ... Hits double century at the BO, but shows no signs of fatigue... [Week 2] Fri 12.21 cr, Sat 17.10 cr, Sun 17.84 cr, Mon 9.07 cr, Tue 8.31 cr, Wed 7.53 cr. Total: ₹ 206.48 cr. India biz.

शाहिद कपूर (Shahid Kapoor) और कियारा अडवाणी (Kiara Advani) की फिल्म  'कबीर सिंह' (Kabir Singh)' को समीक्षकों से ज्यादा अच्छे रिव्यू नहीं मिले हैं, लेकिन बॉक्स ऑफिस पर कब्जा जमाने वाली फिल्म 'कबीर सिंह' ने आयुष्मान खुराना की 'आर्टिकल 15' को भी पीछे छोड़ दिया है. शाहिद कपूर (Shahid Kapoor) की फिल्म 'कबीर सिंह' ने पहले दिन 20.21 करोड़ रुपये, दूसरे दिन 22 करोड़ रुपये, तीसरे दिन 27 करोड़ रुपये, चौथे दिन 17 करोड़ रुपये, पांचवें दिन 16 करोड़ रुपये, छठे दिन 16 करोड़ रुपये, सातवें दिन 15 करोड़ और आठवें दिन करीब 15 करोड़ नौवें दिन 16.50 और दसवें दिन 16.25 करोड़ और ग्यारहवें दिन 17.75 करोड़ और बारहवें दिन 9 करोड़ रुपए कमाए. 



बता दें शाहिद कपूर (Shahid Kapoor) और कियारा आडवाणी (Kiara Advani) की मूवी 'कबीर सिंह' साउथ की ब्लॉकबास्टर फिल्म 'अर्जुन रेड्डी' (Arjun Reddy) का हिंदी रीमेक है. हिंदी में बनाई गई इस फिल्म को भी संदीप रेड्डी वांगा (Sandip Reddy Vanga) ने  ही निर्देशित किया है. शाहिद कपूर (Shahid Kapoor) की फिल्म 'कबीर सिंह' (Kabir Singh) में फैन्स उनकी परफॉर्मेंस की जमकर तारीफ कर रहे हैं तो वहीं कुछ लोग इसका विरोध भी कर रहे हैं. इस फिल्म में शाहिद ने सिरफिरे आशिक का किरदार निभाया है.